Ruby (album)

Ang Ruby ay ang debut solo studio album ng Timog Koreanang mang-aawit at rapper na si Jennie. Inilabas noong Marso 7, 2025 ng Odd Atelier at Columbia Records, ang album ay minarkahan bilang ang unang solo release ni Jennie pagkatapos siyang umalis sa YG Entertainment noong 2023. Si Jennie ang nagsulat at isa sa katagapaggawa ng Ruby kasama ang isang hanay ng mga katuwang kabilang sina El Guincho, Diplo, at Mike Will Made It. Binubuo ng labinlimang track, ang album ay nagtatampok ng mga kolaborasyon kina Childish Gambino, Doechii, Dominic Fike, FKJ, Dua Lipa at Kali Uchis. Gumagalugad ng mga dyanra gaya ng pop, hip-hop at R&B, ang paksa ng album ay nakabatay sa mga relasyon, impluwensya, at tagumpay ni Jennie.

Nakatanggap ang Ruby ng pangkalahatang kanais-nais na mga review mula sa mga kritiko, na may papuri na napupunta sa masaklaw na kagalingan, paggawa, at kakayahang umunlad ni Jennie bilang isang solo artist, pati na rin ang pagkakaisa at pang-eksperimentong katangian ng album. Sa paglabas, ang album ay nakabenta ng mahigit na isang milyong kopya sa buong mundo at nag-debut sa nangungunang sampu sa higit na 19 bansa, kabilang ang Awstralya, Pransiya, Alemanya, Olanda,  Nuweba Selandya, Hilagang Korea at Estados Unidos. Nabenta ang Ruby sa mahigit 660,000 kopya sa unang linggo nito sa Hilagang Korea, ang pinakamataas na benta ng album sa unang linggo para sa isang babaeng K-pop solo artist sa taong 2025. Nag-debut din ito sa pangatlong ranggo sa UK Albums Chart, pinakamataas na ranggo ng album ng isang babaeng K-pop soloist at pumatas bilang pinakamataas na ranggo ng isang album na gawa ng isang K-pop solo artist. Ang album ay nasertipiko bilang triple platinum ng Korean Music Content Association (KMCA) sa pagbenta ng 750,000 kopya pati bilang ginto ng Recorded Music NZ (RMNZ) at SNEP at pilak ng British Phonographic Industry (BPI).

Ang album ay naglalaman ng limang mga single: "Mantra",  Love Hangover", "ExtraL", "Like Jennie", at "Handlebars". Naabot ng "Mantra" at "Like Jennie" ang nangungunang limang ranggo ng Billboard Global 200 at Circle Digital Chart ng Timog Korea at tumalbos sa mga chart sa ilang bansa, habang ang lahat ng mga single ng album ay umabot sa nangungunang 30 ng Global 200 at nakapasok sa US Billboard Hot 100. Para sa pagpapakilala ng record, sinimulan ni Jennie ang Ruby Experience, isang apat-na-lungsod na pagtatanghal ng limang kilalang-kilalang mga show simula Marso 6, at gumanap sa Coachella Valley Music and Arts Festival noong 2025.

 Sanligan 

Noong Disyembre 2023, inihayag ni Jennie ang pagtatag ng kaniyang sariling record label, Odd Atelier, kasunod ng kanyang pag-alis sa YG Entertainment para sa mga solong aktibidad. Sa kaniyang pagpapakita sa The Seasons: Lee Hyo-ri's Red Carpet noong Enero 2024 bilang isang panauhin, inihayag ni Jennie na ang layunin niya ay maglabas ng full-length na album sa taong iyon. Iniulat ng mga news outlet sa Timog Korea noong Marso ng parehong taon na maglalabas siya ng bagong album sa Hunyo. Itinanggi ng Odd Atelier ang mga sabi-sabi, na sinasabing si Jennie ay kasalukuyan pang gumagawa ng album na walang nakatakdang petsa ng paglabas.  Kasunod ng kolaborasyon nila ni Zico noong Abril 2024 na "Spot!", isiniwalat ng Timog Koreanong rapper na si Zico sa Billboard na mayroon siyang "pagkakataong sumilip sa mga ipapalabas na solo track demo ni Jennie" at na mayroong "napakaraming magaganda." Noong Mayo 2024, habang dumadalo sa Sleeping Beauties: Reawakening Fashion ng Met Gala, nakipag-usap siya sa Vogue at tinudyuan ang kaniyang paparating na album, na sabi: "Marami pa akong darating sa aking album, wink, wink."  Noong Hunyo 20 ng parehong taon, isang advertisement video na pinagbibidahan ni Jennie para sa Beats Solo Buds ay inilabas, na nagtatampok ng solo track niya, na inakalang nasa kaniyang paparating na album. Sa kanta, nag-rap siya sa isang trap beat tungkol sa pagbawi ng kanyang salaysay at pagtitindig para sa sarili.

Noong Setyembre 2024, inihayag na lumagda si Jennie ng isang kontrata sa pag-re-record sa Columbia Records, sa pakikipagtulungan sa Odd Atelier. Sa isang feature ng cover story noong Oktubre 2024 para sa Harper's Bazaar, tinalakay niya ang kaniyang karanasan sa paggawa sa album, ibinahaging siya ay nasa studio na nagsusuri ng mga liriko at "paggupit, gupit, gupit" sa mga boses mula "umaga hanggang gabi." Nang sumunod na buwan, inihayag niya na ang album ay ilalabas sa 2025, sa pamamagitan ng isang post sa Weverse. Tinudyuan ni Jennie ang paglabas ng album noong 2025 sa isang holiday greeting video noong Araw ng Pasko 2024, sinasaad na may "kasiya-siyang kinalabasan sa 11 buwang pagtatrabaho" at "ito ay magiging kaunting bagay para sa lahat. Para itong bupey para sa inyo." Noong Enero 2025, itinampok si Jennie sa isang cover story para sa Billboard, kung saan tinalakay niya ang kaniyang paghahanda sa album, na nagsasabi na siya ay "halos malapit na" sa paglabas nito.

 Komposisyon 

Binubuo ang Ruby ng labinlimang track at paglitaw ng mga feature ni Childish Gambino, Doechii, Dominic Fike, FKJ, Dua Lipa at Kali Uchis. Nai-record ni Jennie ang album sa pangunahing wikang Ingles at inilarawan ito bilang isang paraan ng "pagdadala sa aking sarili sa mundo sa unang pagkakataon". Ang kanyang tangkain ay buoin ang kaniyang sarili sa rekord bilang "Jennie Ruby Jane, para iyon ay maging isang buong tao", na tumutukoy sa pangalan ng alter ego na naimbento niya noong siya ay nanirahan sa Nuweba Selandya bilang isang bata. Ang album ay inspirasyon ng dula ni William Shakespeare na As You Like It (1599) at may mga tema ng "kapanganakan, pag-ibig, pananampalataya, at karurukan." Dahil sa inspirasyon ng aspeto ng dula, inilalarawan ng cover si Jennie na nagbubukas ng kurtina ng tanghalan, na sumisimbolo sa simula ng isang bagong kabanata sa kanyang karera sa musika. Ang konsepto ni Shakespeare ng pitong yugto ng buhay mula sa As You Like It ay sumasalamin sa mang-aawit at humantong sa kaniya na tuklasin pa ang mga damdaming iyon sa album, mula sa "kawalang-malayan at pagmamahal hanggang sa kapangyarihan, pagmumuni-muni at legasiya". Inaasahan niyang magbigay-inspirasyon sa iba pang mga kabataang babae sa album, na ang isa sa mga pangunahing mensahe nito ay "para maunawaan at manatili kung sino ka".

 Paggawa at musika 

Kasunod ng pagtatapos ng Born Pink World Tour ng Blackpink noong Setyembre 2023, itinatag ni Jennie ang kanyang sariling malayang label na Odd Atelier noong Nobyembre at nagsimulang gumawa ng album sa simula ng 2024. Naitala niya ang "99%" ng proyekto sa Los Angeles at kinailangang gumugol ng oras sa unang pagbuo ng bagong malikhaing network at pakikipagpulong sa mga tagapaggawa at manunulat. Inamin ng artista na tumagal ng ilang buwan ng "pinagtuunan ko talaga sa sarili ko roon, paglalakad sa mga silid na puno ng mga bagong tao" hanggang sa makatagpo siya ng isang "magandang pangkat ng mga tao na nakaugnayan ko, pantinig at bilang mga kaibigan". Nahanap niya ang kanyang tunog at napunta sa kantang "Mantra", na naging pangakay na single ng album.

Ang album ay inilarawan ni Jennie na sumasaklaw sa "hanay ng mga dyanra". Ginamit niya ang paghahalo ng mga iba-ibang istilong pamboses sa rekord, na nagsasabi: "Nagpapatugtog ako sa mga iba-ibang dyanra at elemento — nag-ra-rap ako rito, kumakanta rito, nag-ha-harmonize dito, nakikipag-usap dito..." Kumuha si Jennie ng pagkakataong mamatnugot sa paggawa ng album upang "mas epektibong maisiwalat ang kaniyang pagkatao at walang-hangganang potensyal sa musika."

 Promosyon at paglabas 

Noong Enero 21, 2025, opisyal na inanunsyo ni Jennie ang kanyang debut studio album na Ruby para sa paglabas nito sa Marso 7. Ang anunsyo ay sinamahan ng opisyal na cover art para sa album pati na rin ang isang 33-segundong trailer bidyo, na nagsiwalat ng listahan ng mga itinampok na artista. Ang isang bersyon ng album na kilala bilang "Jennie Only Audio" ay inihayag din nang wala ang mga itinampok na artista. Noong Enero 25, isang bidyong pangmusika para sa "Zen" ang nailathala sa YouTube. Inihayag ni Jennie ang tracklist ng album noong Pebrero 18. Naglabas siya ng album sampler video noong Pebrero 27 na nagtatampok sa mang-aawit sa iba't ibang biswal na konsepto sa mga snippet ng mga kanta mula sa album.

Sa promosyon ng album, si Jennie ay lumitaw sa mga online talk shows katulad ng The Zane Lowe Show ng Apple Music 1, Very British Birthday Party ng Capital Breakfast, Chicken Shop Date, at The Jennifer Hudson Show. Siya rin ay pinagpanayam para sa mga kuwentong cover na may mga lathala katulad ng Complex, Harper's Bazaar, Billboard, at Clash.

 Mga single 
Ang "Mantra" ay inilabas bilang pangakay na single ng album noong Oktubre 11, 2024. Naging matagumpay sa komersyo ang kanta, umabot sa unang ranggo sa Hong Kong at Taywan, at ikalawa at tatlong ranggo, nang nakahanay, sa Billboard's Global Excl.US at Global 200. Natuktok din ng kanta ang ikatlong ranggo sa Circle Digital Chart ng Timog Korea, at sa loob ng nangungunang sampu sa Indonesya, Malaysia, Pilipinas, Singapura, at Gitnang Silangan. Noong Enero 25, 2025, ang bidyong pangmusika para sa "Zen* ay inilathala sa YouTube. Ang pangalawang single na pinamagatang "Love Hangover" na pinagtatampukan ni Fike ay inilabas noong Enero 31, 2025, na tumuktok sa ika-29 na ranggo sa Billboard Global 200 at ika-35 ranggo sa Circle Digital Chart. Ang ikatlong single ng album, "ExtraL" na pinagtatampukan ni Doechii, ay inilabas noong Pebrero 21, na tumutuktok sa ika-18 ranggo sa Billboard Global 200 at ika-42 ranggo sa Circle Digital Chart.

Ang "Like Jennie" ay inilabas bilang ikaapat na single kasabay ang paglabas ng album noong Marso 7, 2025. Ito ay isang komersyal na tagumpay na tumuktok sa unang ranggo sa Timog Korea, Hong Kong at Malaysia, ikatlo't ikalimang ranggo sa Billboard Global Excl. US at Global 200 ayon sa pagkakasunod. Ang "Handlebars" ay ipinadala sa US contemporary hit radio bilang ikalimang single ng album noong Marso 11, at inilabas sa Italian radio ng Sony Music Italy makalipas ang tatlong araw. Ang bidyong pangmusika nito ay inilabas noong Marso 10. Ang kanta ay umabot sa ika-21 ranggo sa Billboard Global 200 at ika-68 ranggo sa Circle Digital Chart. Noong Abril 26, nilabas ni Jennie ang bidyong pangmusika para sa "Seoul City", na nagdala ng kabuuang bilang ng mga bidyong pangmusika mula sa album ng pito.

 Pakikipagtambalan sa mga brand 
Kasunod ng paglabas ng Ruby, si Jennie ay nakisangkot sa mga pakikipagtambalan na may inspirasyon sa kanyang unang studio album. Noong Setyembre 2025, nakipagtambal siya sa Beats by Dre para ilabas ang espesyal na edisyong Jennie Ruby Red Beats Solo 4 wireless na headphones. Sa parehong buwan, nakipagtambal din siya sa Amerikanong drinkware brand na Stanley 1913 para ilabas ang limitadong edisyong Stanley 1913 x JENNIE koleksyon sa Midnight Ruby. Noong Nobyembre, nakipagtambal naman si Jennie sa Alemang confectionary brand na Haribo para ilabbas ang limitadong edisyong Ruby Hearts na gummies, na makikita lang sa Target.

 Mga live na pagtatanghal 

Ipin-romote ni Jennie ang album sa iba-ibang pagtatanghal, simula sa mga nakatakdang pagpapakita sa American late night talk show na Jimmy Kimmel Live!, ang mga Timog Koreanong pangmusikang programang M Countdown at Show!Music Core, at ang 2024 Superpop Japan music festival kasunod ng paglabas ng pangakay na single ng album na "Mantra". Nalimbag ang isang live na pagtatanghal na bidyo ng susunod na single sa Ruby na "Love Hangover" sa opisyal na channel ni Jennie sa YouTube. Kasunod ng paglabas ng album, nagrekord si Jennie ng mga live na pagtatanghal ng "Like Jennie" at "Handlebars" para sa Iconic Stage ng Billboard bilang una nitong itinatampok na tao. Nagtanghal siya sa Coachella Valley Music and Arts Festival noong Abril 13 at 20, 2025.

 The Ruby Experience 
Ang The Ruby Experience ay ang unang concert tour ni Jennie. Bilang suporta sa album na Ruby, nagsagawa si Jennie ng apat-na-lungsod na pagtatanghal ng limang kilalang-kilalang palabas sa pagitan ng Marso 6 at 21, 2025. Orihinal na inihayag bilang isang serye ng tatlong palabas, ang mini-tour ay nagtakda ng mga karagdagang palabas sa Los Angeles at Paris. Ito ay pinuri ng mga kritiko para sa kaniyang eksperimental at pangsinehan na paggawa.

 Kritikal na pagtanggap 
Karaniwang nakatanggap ang Ruby ng mga positibong pagsusuri mula sa mga kritiko. Ayon sa Forbes, ang Ruby ang isa sa pinakahinahangaang K-pop na album noong 2025, kasama ang KPop Demon Hunters soundtrack at ang Deadline ng Blackpink. Ayon sa review aggregator na Metacritic, ang Ruby ay nakatanggap ng "pangkahalatang kasiya-siyang mga review" ayon sa nakatimbang na katanapang iskor na 74 ng 100 mula sa mga anim na kritikong iskor. Ang Wonderland, noong Hulyo 2025, ay hinatol na bilang pinakamahusay na solo album na galing sa kasapi ng Blackpink. Nakatanggap ang album ng apat sa limang bituin na pag-aantas mula kay Crystal Bell ng NME, na pinuri ang Ruby para sa pagpapakita nito ng karisma ni Jennie, "nakatitiyak sa sarili" na artistikong layunin, at hanay ng kabosesan. Nilagyan ng tatak ni Maria Leticia Gomes ng Clash ang album bilang "isang kapana-panabik na pakikinig" na nagpalawak ng kasiningan ni Jennie. Gayundin, pinuri ni Maria Sherman ng Associated Press ang rekord para sa "ambisyoso at makintab" na pagsisikap sa paggalugad ng iba't ibang aspeto ng personalidad ni Jennie, na ang Ruby ay "isang kaleidoscope ng iba't ibang tunog [..] na puno ng kabagay, pinakintab na kasiyahan." Sa isang pagsusuri para sa Rolling Stone, si Maura Johnston ay iniantas sa tatlo at kalahating bituin, na nagbubuod dito bilang isang "mabilis na paggalaw ng magandang oras" kasama ang "kahanga-hangang kakayahang tumupad" sa dyanra ng R&B-pop. Magkatulad ding pinuri ng Elle ang album bilang "maingay, magalugad, at higit sa lahat, kasiya-siya", na may "kumpiyansang mga awit" at "nakatutuwang mga collab", habang kay Callie Alghrim ng Business Insider ay inangkin na ang mang-aawit ay "madali niyang mautusan ang spotlight". Ang Ruby ay ika-29 na puwesto sa unang-100 listahan ng mga pinakamahusay na album ng 2025 ng Rolling Stone, at ika-56 sa parehong listahan ng Clash. Para sa Billboard, nilagay ang album ito sa ikatlong-pinakamahusay na K-pop album ng 2025.

Nag-aalok ng mas halo-halong pagsusuri, pinuri ni Jon Caramanica ng The New York Times ang Ruby para sa paggalugad nito gamit ang tinig at tunog ngunit pinuna ang mga kolaborasyon sa album dahil sa kanilang kakulangan ng kabuluhan. 

 Komersyal na pagganap 

Noong Marso 4, 2025, iniulat na nakaipon ang Ruby ng 450,000 mga pre-order sa buong mundo. Nakabenta ang album ng higit pa sa isang milyong kopya sa unang linggo ng paglabas nito at nakapasok sa nangungunang sampu sa 19 na bansa kabilang ang Timog Korea, Awstralya, at Estados Unidos. Sa Timog Korea, ang album ay nakabenta ng higit sa 660,000 kopya sa unang linggo ayon sa data mula sa Hanteo Chart, kumakatawan sa pinakamataas na benta sa unang linggo ng paglabas ng album para sa isang babaeng K-pop solo artist sa 2025. Nag-debut din ito sa pangalawang ranggo sa Circle Album Chart, na nagtala ng 595,900 kopyang nabenta sa loob ng dalawang araw pagkatapos ang paglabas.  Sa Awstralya, nag-debut ang album sa pangalawang ranggo sa ARIA Albums Chart, na pinangunahan ng Mayhem ni Lady Gaga (2025). Sa debut na ito, pumatas ang Ruby sa Rosie ni Rosé (2024) bilang ang pinakamataas na chart ng album ng isang babaeng K-pop soloist sa nabanggit na chart. Ang pagpupuwesto ay ang ikatlong pangalawang ranggong album ni Jennie sa Awstralya pagkatapos ng mga album ng Blackpink na The Album (2020) at Born Pink (2022). Sa Reyno Unido, nag-debut ang Ruby sa pangatlong ranggo sa UK Albums Chart, na nagpalampas sa album ni Rosé na Rosie bilang ang pinakamataas na chart ng album ng isang babaeng K-pop soloist sa nasabing chart. Napatasan din niya ang Golden (2023) ni Jung Kook para sa pinakamataas na chart ng album ng sinumang K-pop solo artist. Nauna nang pumasok si Jennie sa pangalawang ranggo kasama ang mga album ng Blackpink na The Album at Born Pink. Sa Estados Unidos, nag-debut si Ruby sa pampitong ranggo sa Billboard 200 na may nabentang 56,000 album-equivalent units sa unang linggo nito. Sa kabuuang iyon, 26,500 ay galing sa mga benta ng album, na nagbunga sa debut ng album sa pangalawang ranggo sa chart ng Billboard Top Album Sales. Nakamit din nito ang 29,000 streaming equivalent albums (mula sa 39.93 milyong on-demand na opisyal na stream), na naghantong sa isang pang-13 debut sa Billboard Top Streaming Albums chart, at 500 track equivalent albums. Sa debut na ito, si Jennie ay naging ikatlong kasapi ng Blackpink na nagkamit ng isang nangungunang sampung album sa US, pagkatapos ng Rosie ni Rosé at Alter Ego ni Lisa (2025).

 Listahan ng mga track 

Mga Paunawa

  nagsisignipika bilang katagapaggawa
 Ang mga pisikal na bersyon ng album ay may kahaliling pagkakasunud-sunod ng pagkakalista, pati na rin ang mga bersyong solo ng "Handlebars", "ExtraL", "Love Hangover", at "Damn Right".
 Sa di-tandis na bersyon ng album, ang "F.T.S." ay hindi kasama sa tracklist.
 Ang "With the IE (Way Up)" ay naglalaman ng sample ng "Jenny from the Block", na isinulat ni Jose Fernando Arbex Miro at ginanap ni Jennifer Lopez na nagtatampok kina Jadakiss at Styles P ng The Lox.

 Mga tauhan 

Mga ambag ay hinango mula sa Tidal

 Mga musikero 

 Jennie – boses (lahat ng mga track)
 FKJ – pag-po-program, taga-synthesize (track 1)
 Amanda "Kiddo A.I." Ibanez – mga background na boses (track 2)
 Chris O'Ryan – mga background na boses (track 2)
 Tayla Parx – mga background na boses (track 2)
 Jonas Jeberg – pag-po-program, lahat ng mga instrumento (track 3)
 Ramus Søegren – pag-po-program, lahat ng mga instrumento (track 3)
 Sam Homaee – pag-po-program, lahat ng mga instrumento (track 3)
 Jelli Dorman – mga background na boses (mga track 3, 7, 9, 10), pag-po-program (track 8)
 Dua Lipa – mga boses (track 4)
 Rob Bisel – pag-po-program, bass, glockenspiel, piano, taga-synthesize, mga background na boses (track 4)
 Aaron Sterling – mga tambol, mga malatambol na instrumento (track 4)
 Shelby Epstine – glockenspiel (track 4)
 James Alan – piano (track 4)
 Amy Allen – mga background na boses (track 4)
 Delacey – mga background na boses (track 4)
 Doechii – mga boses (track 6)
 El Guincho – pag-po-program, pagpalakpak, tambol, mga keyboard, mga malatambol na instrumento, synth bass, taga-synthesize (track 7)
 Dominic Fike – mga boses (track 8)
 Ido Zmishlany – pag-po-program, bass, clavichord, mga tambol, mga keyboard, organ, mga background na boses (track 8)
 Will Lamoureux – violin, viola (track 8)
 Blaise Railey – mga background na boses (track 8)
 Carly Gibert – mga background na boses (track 8)
 Megan Bülow – mga background na boses (track 8)
 Childish Gambino – mga boses (track 10)
 Kali Uchis – mga boses (track 10)

 Teknikal 

 FKJ – paghahalo ng mga tunog (track 1)
 Serban Ghenea – paghahalo ng mga tunog (tracks 2–4, 6–8)
 Bryce Bordone – pagtulong sa paghahalo ng mga tunog (tracks 2–4, 6–8)
 Manny Marroquin – paghahalo ng mga tunog (mga track 5, 9, 12, 14)
 Jaycen Joshua – paghahalo ng mga tunog (mga track 10, 11, 13, 15)
 Mike Seaberg – paghahalo ng mga tunog (mga track 10, 11, 13, 15)
 Will Quennell – pag-ma-master (tracks 1–5, 7–15)
 Chris Gehringer – pag-ma-master (track 6)
 Eunkyung Jung – pag-re-record (tracks 2, 14, 15)
 Jonas Jeberg – pag-re-record (track 3)
 Ramus Søegren – pag-re-record (track 3)
 Cameron Poole – pag-re-record, pamboses na paggawa (track 4)
 Delacey – pag-re-record, pamboses na paggawa (track 4)
 Chris O'Ryan – pamboses na paggawa (mga track 2, 4, 6), pamboses na pag-iinhinyero (6)
 Kuk Harrell – pag-re-record, pamboses na pag-iinhinyero, pamboses na paggawa (mga track 3, 4, 7–10)
 Jelli Dorman – pag-iinhinyero (mga track 3, 4, 10, 11); pamboses na pag-iinhinyero, pamboses na paggawa (mga track 3, 4, 7–10)
 Dem Jointz – pag-re-record (tracks 5, 6, 12), pamboses na paggawa (tracks 5, 12)
 Jayda Love – pag-re-record (track 6)
 Devin Workman – pag-re-record, pamboses na pag-iinhinyero, pamboses na paggawa (track 8)
 Gage – pag-re-record (tracks 11, 12, 14)
 Aaron Sterling – pag-iinhinyero (track 4)
 Jackson Card – pag-iinhinyero (track 4)
 Rob Bisel – pag-iinhinyero, pag-re-record (track 4)
 Jennifer Ortiz – pag-iinhinyero (track 6)
 Noah Gottdenker – pag-iinhinyero (track 8)
 Donald Glover – pag-iinhinyero (track 10)
 Morgan Jones – pagtulong sa pag-re-record (track 4)
 Ramiro Fernandez-Seoane – pagtulong sa pag-re-record (track 14)
 Anthony Vilchis – pagtulong sa pag-iinhinyero (track 5)
 Trey Station – pagtulong sa pag-iinhinyero (mga track 5, 14)
 Chris Bhikoo – pagtulong sa pag-iinhinyero (track 13)
 Jacob Richards – pagtulong sa pag-iinhinyero (track 13)

 Mga chart 

Mga panlingguhang chart
+ Pagganap ng Ruby para sa mga panlingguhang chart Chart (2025) Tuktok napuwesto Mga Awstralyanong Album (ARIA) 2 Mga Awstriyanong Album (Ö3 Austria) 3 Mga Belhikanong Album (Ultratop Flanders) 3 Mga Belhikanong Album (Ultratop Valonia) 4 Mga Kanadiyanong Album (Billboard) 6 Mga Tsekong Album (ČPN IFPI) 31 Mga Dinamarkang Album (Hitlisten) 36 Mga Olandesang Chart (Album Top 100) 5 Mga Pinlandiyanong Album (Suomen virallinen lista) 16 Mga Pranses na Album (SNEP) 4 Mga Alemanong Album (Offizielle Top 100) 6 Mga Unggariyanong Album (MAHASZ) 18 Mga Irlandes na Album (OCC) 16 Mga Italyanong Album (FIMI) 33 Mga Haponesang Album (Oricon) 21 Mga Ipinagsamang Haponesang Album (Oricon) 17 Mga Haponesang Hot na Album (Billboard Japan) 9 Mga Litwaniyanong Album (AGATA) 8 Mga Nuweba Selandyanong Album (RMNZ) 2 Mga Niheryanong Album (TurnTable) 49 Mga Noruwegong Album (VG-lista) 12 Mga Polandes na Album (ZPAV) 4 Mga Portugesang Album (AFP) 3 Mga Eskosyanong Album (OCC) 2 Mga Eslobakong Album (ČNS IFPI) 20 Mga Espanyolang Album (PROMUSICAE) 5 Mga Timog Koreanong Album (Circle) 2 Mga Suwesiyanong Album (Sverigetopplistan) 14 Mga Suwisanong Album (Schweizer Hitparade) 9 Mga Reyno Unidong Album (OCC) 3 Estados Unidos (Billboard 200) 7

Mga pambuwanang chart
+ Pagganap ng Ruby para sa mga pambuwanang chart Chart (2025) Puwesto Mga Haponesang Album (Oricon) 43 Mga Timog Koreanong Album (Circle) 2

 Kasaysayan ng paglabas 

+Kasaysayan ng paglabas ng RubyLalawiganPetsaMga PormatTatakSari-sariMarso 7, 2025Pormat ng pagpapalabas ng Ruby:


 Agosto 22, 2025LP

Mga sanggunian

Kategorya:Mga album noong 2025
Kategorya:Mga album ni Jennie
Kategorya:Mga album ng Columbia Records